Дмитрий Мережковски
Бог

Превод от руски: Константин Спиров, —

chitanka.info

O, Боже мой, благодаря Ти,

че зърнах Твоята икона

в нощта, вълните, небосклона

и храма Ти отвъд зората.

И мъки да ми предстоят

благодаря за този миг,

в сърцето грее Твоят лик,

в звездите води моят път.

Навред Те чувствам, Боже мой

далече — в танца на звездите,

край мен в среднощния покой

и в глъбините на гърдите.

Жадувах Господ, но не знаех,

не вярвах още, ала ето

когато разума оставях

усещах Твоя зов в сърцето.

Откри се Ти като всемира,

като водата и небето,

гласа на бурята, ефира,

внезапна мисъл на поета!

Душата ми за Теб копнее,

да виждам Теб, да бъдеш близко,

като звездите да се слея

в смъртта си с изгрева наизток.

Да чувствам тихо, ден след ден:

животът ми е подарен.

И за нощта и за зората,

в живот и смърт благодаря Ти.

Четири строфи от настоящото стихотворение са публикувани от изд. „Омофор“ в книгата на Александър Мен „Вярвам“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.